b'\n_START_ARTICLE_\nArda\xc5\xa1ir I.\n_START_SECTION_\nArda\xc5\xa1irjeva politika\n_START_PARAGRAPH_\nArda\xc5\xa1ir je \xc5\xbeelel obnoviti perzijsko Ahemenidsko cesarstvo, zato je pri\xc5\xa1el v konflikt z rimskim imperijem, saj je le-ta obsegal vse ahemenidske zahodne satrapije. Da bi legaliziral legitimnost svoje vladavine, je s pomo\xc4\x8djo mitologije svojo dru\xc5\xbeino genealo\xc5\xa1ko povezal z Ahemenidi in s tem poudaril, da je nova Perzija zgolj renesansa stare, pri \xc4\x8demer so bili Selevkidi in Parti zgolj tuji vsiljivci. Zato je tudi obnovil zoroastrstvo kot dr\xc5\xbeavno religijo in umetnost v smislu nadaljevanja ahemenidske. Helenizem se je povsem opustil.\n_START_SECTION_\nArda\xc5\xa1irjeve vojne\n_START_PARAGRAPH_\nProgram je kralj nameraval realizirati z osvajalnimi pohodi. Spopad z Rimljani v Mezopotamiji je izgubil, zato pa je uspe\xc5\xa1no osvajal vzhodni Iran in prodrl vse do Ku\xc5\xa1anskega kraljestva.'